Oppilaitoksille

=Oppilaitosyhteistyö=

OWASP Helsinki Chapter pyrkii levittämään tietoa www-sovelluksiin liittyvistä riskeistä ja yleisimmistä haavoittuksista. Tähän sisältyvät parhaat käytännöt riskien pienentämiseen jo sovellusten suunnittelu- ja toteutusvaiheissa sekä menetelmät ja työkalut haavoittuvuuksien havaitsemiseen ennen tuotantokäytön alkamista. Keskeisenä osana tätä toimintaa on yhteistyö Suomessa toimivien oppilaitosten kanssa.

Sovellusturvallisuus ja verkkosovelluksiin liittyvät riskit ovat aihepiirejä, joita olisi tärkeä opettaa tuleville ohjelmistosuunnittelijoille ja -kehittäjille. Liiketoiminnan siirtyessä verkkoon, yhä suurempi paino on verkkosovellusten riskeissä. Tietoturvallisuuden nykyinen opetus ja tutkimus suomalaisissa oppilaitoksissa ei kokemustemme mukaan vastaa tämän päivän ohjelmistokehityksen, ja sitä kautta liiketoiminnan tarpeita.

=Kurssitarjonta=

Käytännön kokemusten perusteella, tietoturvallisuuteen liittyviä asioita tulisi sisällyttää nykyistä enemmän tulevien tietotekniikan ammattilaisten koulutukseen sekä suunnata tutkimustoimintaa myös tietoturvallisuuteen liittyviin aiheisiin. Tätä tarkoitusta varten OWASP:in projektien joukosta löytyy useita oppilaitosten käyttöön soveltuvia kokonaisuuksia kuten esimerkiksi:

1. Turvallisen ohjelmistokehityksen prosessit, elinkaari- ja kypsyysmallit 2. Turvallinen sovellusarkkitehtuuri 3. Webin yleisimmät haavoittuvuudet 4. Uhkamallinnus 5. Turvallinen ohjelmointi, katselmointi ja testaus 6. Sovellusturvallisuuden tarkastaminen
 * OWASP CLASP
 * OpenSAMM
 * yleiset sovelluskontrollit
 * erilaiset web-frameworkit, Owasp ESAPI, AntiSamy
 * OWASP Top 10
 * työkalu WebScarab
 * opetusympäristönä WebGoat)
 * OWASP Development, Code Review ja Testing Guidet)
 * OWASP ASVS (Application Security Verification Standard)

Tulemme mielellämme keskustelemaan aiheesta lisää oppilaitosten kanssa. Tarvittaessa voimme järjestää opetuksen tueksi myös vierasluennoitsijoita, jotka ovat alan kokeneita asiantuntijoita yritysmaailmasta.

=Kansainvälinen toiminta=

OWASP-toiminnassa on kansainvälisesti mukana yliopistoja, ja opiskelijoille on mahdollista saada järjestön kautta tukea alaan liittyviin tutkimusprojekteihin.

=Konferenssit=

OWASP järjestää säännöllisesti konferensseja, joihin osallistuu myös yliopistotutkijoita. Esimerkiksi:

http://owasp.blogspot.com/2009/12/owasp-appsec-research-2010-2nd-call-for_13.html

=Yhteystiedot=

Mikäli kiinnostuitte ja haluatte lisätietoja, voitte ottaa yhteyttä joihinkin allaolevista henkilöistä (etunimi.sukunimi@owasp.org).


 * Petteri Arola / PJ
 * Pekka Sillanpää
 * Henri Lindberg